BAY กระฉูด 17% นิวไฮในรอบกว่า 2 ปี โบรกฯมองผลงานโตแจ่มรับเศรษฐกิจฟื้นตัว
BAY กระฉูด 17% นิวไฮในรอบกว่า 2 ปี โบรกฯมองผลงานโตแจ่มรับเศรษฐกิจฟื้นตัว ล่าสุด ณ เวลา 16.15 น. ราคาอยู่ที่ 45.75 บาท เพิ่มขึ้น 6.50 บาท หรือ 16.56% สูงสุดที่ระดับ 46.50 บาท ต่ำสุดที่ระดับ 39.50 บาท มูลค่าการซื้อขาย 771.81 ล้านบาท
5 ม.ค. 2561

ผู้สื่อข่าวรายงานว่า ราคาหุ้น ธนาคารกรุงศรีอยุธยา จำกัด (มหาชน) หรือ BAY ณ เวลา 16.15 น. ราคาอยู่ที่ 45.75 บาท เพิ่มขึ้น 6.50 บาท หรือ 16.56% สูงสุดที่ระดับ 46.50 บาท ต่ำสุดที่ระดับ 39.50 บาท มูลค่าการซื้อขาย 771.81 ล้านบาท

ทั้งนี้ ราคาหุ้นปรับตัวแรงในรอบ 2 ปี 9 เดือน นับตั้งแต่ราคาหุ้นปิดตลาดที่ระดับ 46.25 บาท เมื่อวันที่ 20 มี.ค. 58 
ด้านนักวิเคราะห์ บล. ทิสโก้ ระบุในบทวิเคราะห์ว่า แม้ว่าผลประกอบการของกลุ่มธนาคารอาจไม่โดดเด่นในไตรมาส 4/60 แต่เชื่อว่าในช่วง 1-3 ปีข้างหน้า กลุ่มธนาคารขนาดใหญ่จะปรับตัวได้ดี จากแนวโน้มเศรษฐกิจที่แข็งแกร่ง รวมถึงการขึ้นดอกเบี้ยในอนาคต